- Сблъсквала съм се с много тежки моменти, без пари, трудни ситуации с документи... Знаете ли кое беше най-страшното - че не можех да се върна. Бях наясно, че тук ще бъде още по-трудно. Стремях се някак си да издържа, да гледам напред и да се справя. В един момент започнах много да пътувам, защото трябваше да следя потока на модата, който се определя от ревютата. След тях се остава и за каталози. Не седях през цялото време в Париж. Оказа се, че имам много работа в Италия и се преместих в Милано през 1993 г. С времето стана по-лесно с документите, агенциите можеха без проблем да изкарват работни визи. Така че пътувах до Лондон, Ню Йорк, Маями. За да снимам каталози, летях до екзотични острови.